กรณีศึกษา ทำไม Royal House ถึงช่วยให้การสร้างบ้านในฝัน เป็นเรื่องง่ายกว่าที่คิด
บางครั้งการสร้างบ้านในฝันให้เป็นจริง ก็ไม่ต่างจากการพยายามติดกระดุมเสื้อให้ถูกต้อง เพราะหากเริ่มต้นผิดตั้งแต่เม็ดแรก กว่าจะรู้ตัวอีกที  อาจจะเสียเวลากับการแก้ไข แถมยังต้องกลับไปเริ่มนับหนึ่งใหม่​
22 พ.ย. 2564

Royal House x ลงทุนแมน
บางครั้งการสร้างบ้านในฝันให้เป็นจริง ก็ไม่ต่างจากการพยายามติดกระดุมเสื้อให้ถูกต้อง
เพราะหากเริ่มต้นผิดตั้งแต่เม็ดแรก กว่าจะรู้ตัวอีกที 
อาจจะเสียเวลากับการแก้ไข แถมยังต้องกลับไปเริ่มนับหนึ่งใหม่​
แต่เพราะการเริ่มต้นสร้างบ้านใหม่ ไม่ได้ง่ายเหมือนการกลับไปกลัดกระดุมเสื้อ
หากใครต้องการสร้างบ้านบนที่ดินของตัวเอง แต่ไม่อยากปวดหัวกับปัญหาช่างจบงานไม่ลง หรืองบบานปลาย อย่ามองข้ามขั้นตอนสำคัญอย่างการเลือกบริษัทรับสร้างบ้านที่ไว้ใจได้ มีฝีมือ และมั่นใจได้ว่าไม่ทิ้งงาน
 
แน่นอนว่า ถ้าพูดถึงบริษัทรับสร้างบ้านของไทย อาจจะมีหลายตัวเลือกในท้องตลาด
แต่ถ้านึกถึงบริษัทที่สามารถตอบโจทย์ทุกความต้องการแบบครบจบในที่เดียว 
ต้องมีชื่อของ​ “Royal House” บริษัทรับสร้างบ้านที่อยู่คู่คนไทยมากว่า 35 ปี
แล้ว Royal House มีจุดเด่นอะไร ถึงเป็นหนึ่งในตัวเลือกที่น่าสนใจสำหรับคนที่อยากสร้างบ้าน 
ลงทุนแมนจะวิเคราะห์ให้ฟัง
คุณโกศล โควิสุทธิ์ กรรมการผู้จัดการ Royal House ซึ่งอยู่ในธุรกิจรับสร้างบ้านมานาน ฉายภาพให้เห็นว่า​
“การรับสร้างบ้าน ไม่เหมือนกับการพัฒนาโครงการหมู่บ้านจัดสรร
ธุรกิจรับสร้างบ้าน เป็นงานบริการอย่างหนึ่ง เพราะต่อให้ใคร ๆ ก็อาจจะสร้างบ้านได้ 
แต่การจะสร้างบ้านให้ดีและน่าพอใจนั้น ต้องใช้ทั้งศาสตร์และศิลป์ 
การสร้างบ้านมีรายละเอียดจุกจิกมากมายที่ต้องใส่ใจ จึงต้องอาศัยคนที่มีความเชี่ยวชาญและเข้าใจในการสร้างบ้านอย่างแท้จริง​”
พอเป็นแบบนี้ เพื่อเนรมิตบ้านในฝันของลูกค้าทุกคนให้เป็นจริง 
Royal House จึงตั้งใจเป็น One-Stop Service สำหรับคนที่อยากสร้างบ้าน พยายามแก้ Pain Point ยอดฮิตที่ลูกค้ามักเจอ
ไม่ว่าจะเป็น ช่างทิ้งงาน วิศวกรกับสถาปนิกตกลงเรื่องแบบกันไม่ลงตัว ปัญหาเรื่องการจ่ายเงินตามงวดงาน ไปจนถึงปิดงานไม่ได้
ด้วยการนำเสนอบริการที่ครบวงจร พร้อมเนรมิตบ้านในฝัน​ ภายใต้แนวคิด “สร้างบ้านด้วยสมอง” 
สะท้อนถึงความทุ่มเทและตั้งใจของทีมงานคุณภาพที่คิดทุกอย่างไว้ให้ลูกค้าหมดแล้ว
พูดง่าย ๆ ว่า แค่มีที่ดินที่อยากสร้างบ้านในฝัน จะมีแบบบ้านในใจอยู่แล้วหรืออยากหาผู้ช่วย
เพียงมาปรึกษา Royal House ก็พร้อมเป็นทุกอย่างให้คนที่อยากสร้างบ้าน 
 
ถ้าถามว่าแล้วอะไรคือ จุดเด่นที่ทำให้ Royal House แตกต่างจากบริษัทรับสร้างบ้านอื่น ๆ
อันดับแรกคือ ความน่าเชื่อถือ 
Royal House มีประสบการณ์รับสร้างบ้านมากว่า 35 ปี
ที่น่าสนใจคือ จากประสบการณ์สร้างบ้านในฝันกว่า 5,000 ครอบครัว
ทำให้ Royal House มีความชำนาญ และเข้าใจในธุรกิจนี้อย่างแท้จริง 
และยังพิสูจน์ให้เห็นว่า นอกจาก ​Royal House จะออกแบบบ้านได้หลากหลายสไตล์ ยังสามารถ Personalized แบบบ้านได้ตามที่ลูกค้าต้องการ ตามแต่รสนิยมในการอยู่อาศัยที่ต่างกัน
ที่สำคัญ ยังพร้อมตอบโจทย์ความต้องการของคนอยากสร้างบ้านได้ทุกเซกเมนต์ 
เพราะมีบริการรับสร้างบ้านตั้งแต่บ้านระดับราคา 3 ล้าน ไปจนถึง​ 100 ล้านบาท
ด้วยประสบการณ์ที่หาไม่ได้จากตำราเล่มไหนนี้ ไม่เพียงเป็นความภาคภูมิใจของแบรนด์ 
แต่ยังทำให้ Royal House เป็นแบรนด์ที่ใครหลายคนไว้วางใจ จนกล้าบอกต่อมานานกว่า 3 ทศวรรษ
อีกหนึ่งไม้ตายสำคัญของ Royal House คือการเป็นศูนย์รวมของทีมงานระดับมืออาชีพ 
โดยทีมผู้เชี่ยวชาญ Royal House ประกอบไปด้วยวิศวกร สถาปนิก มัณฑนากร และบุคลากรด้านการก่อสร้างผู้ชำนาญการ
ลองจินตนาการดูว่า ถ้าอยากสร้างบ้านในฝัน 1 หลัง แล้วเราต้องไปติดต่อสถาปนิก มัณฑนากร วิศวกร ไปจนผู้รับเหมาเอง จะยุ่งยากและน่าปวดหัวแค่ไหน​
ยังไม่รวมรายละเอียดปลีกย่อยอย่างการไปติดต่อกับราชการ เพื่อขอสร้างบ้าน
ถ้าใครจะขอสินเชื่อ ก็ต้องไปเดินเรื่องกับธนาคาร
หมั่นคอยมาสำรวจหน้างาน ติดตามความคืบหน้า ดูว่างานก่อสร้างเป็นไปตามแบบ ใช้วัสดุตามสเป็กที่วางไว้หรือไม่ ยังไม่รวมปัญหาจุกจิกที่ต้องลุ้นและแก้หน้างาน
แต่ถ้ามาที่ Royal House มีทีมงานที่มีทั้งความชำนาญในแต่ละด้าน และมีประสบการณ์ พร้อมให้คำปรึกษา
​ 
ขอแค่มีที่ดิน และไอเดียที่อยากจะสร้างบ้าน อาจจะเริ่มต้นจากการเข้าเว็บไซต์ของ Royal House 
เพื่อมาดูแบบบ้านที่มีให้เลือกมากกว่า 100 แบบ สามารถคำนวณงบประมาณในการสร้างแบบคร่าว ๆ 
หรือจะเข้ามาปรึกษา เพื่อให้ช่วยปรับแบบบ้านจากที่มี หรือออกแบบบ้านใหม่ก็ได้ Royal House มีทีมสถาปนิกที่พร้อมตอบโจทย์ เพื่อหาแบบบ้านที่พอใจ
นอกจากนี้ เมื่อลูกค้าตัดสินใจทำสัญญาปลูกสร้างบ้านเรียบร้อย ทาง Royal House ยังมีทีมวิศวกรมืออาชีพ ลงไปดูหน้างานจริง เพื่อสำรวจชั้นดิน
เพราะ Royal House เชื่อว่า บ้านที่ดีต้องเริ่มต้นจากรากฐานที่แข็งแรง 
ดังนั้น การที่ให้วิศวกรไปสำรวจหน้างานจริง จะได้สามารถวางแผนการก่อสร้าง กำหนดความลึกของเสาเข็มที่จะใช้รองรับอาคารได้อย่างแม่นยำ
 
มาถึงขั้นตอนการปลูกสร้างบ้าน​ Royal House มั่นใจในฝีมือและคุณภาพ เพราะดูแลโดยทีมผู้ชำนาญด้านการก่อสร้าง​ ช่วยคุมงานก่อสร้างให้เป็นไปตามแผนงาน
และยังมี “คู่มือมาตรฐานการสร้างบ้านรอแยลเฮ้าส์” ให้ลูกค้าสามารถใช้ตรวจสอบและเรียนรู้ขั้นตอนการสร้างบ้าน​ของ Royal House ​ได้ราวกับมืออาชีพ
อีกหนึ่งบริการที่น่าจะตอบโจทย์ไลฟ์สไตล์และอำนวยความสะดวกให้คนยุคนี้ได้เป็นอย่างดี คือ 
Royal House พร้อมเป็นเลขาฯ คู่ใจ เป็นธุระในการประสานงานติดต่อกับภาครัฐและสถาบันการเงิน
ให้ลูกค้ามีเวลาเหลือไปจัดการภารกิจอื่น ๆ 
 
แถมสร้างบ้านเสร็จ ยังมอบความอุ่นใจ ด้วยการรับประกัน และบริการหลังจากปลูกสร้างบ้าน สูงสุดนานถึง 20 ปี  
เพราะ Royal House ไม่ได้มองว่า แค่สร้างบ้านเพื่อส่งมอบให้ลูกค้า แต่กำลังส่งต่อความสุขด้วยการสร้างบ้านในฝันให้ลูกค้า จึงพร้อมดูแลกันไปแบบยาว ๆ
ปิดท้าย ด้วยจุดเด่นที่ทำให้ Royal House ตอบโจทย์ลูกค้าได้มากกว่าใคร คือ มีจำนวนสาขาที่บริหารเอง ไม่ได้เป็นระบบแฟรนไชส์มากที่สุดในประเทศไทย 
ครอบคลุมทั้งกรุงเทพฯ และต่างจังหวัด โดยมีทั้งหมด 12 สาขา เช่น ชลบุรี นครปฐม นครราชสีมา อุบลราชธานี และสระบุรี
มาถึงตรงนี้ คงเห็นภาพแล้วว่า การเริ่มต้นก้าวแรก ด้วยการเลือกบริษัทรับสร้างบ้านที่น่าเชื่อถือและมีประสบการณ์นั้นดีอย่างไร
แน่นอนว่านอกจากจะตอบโจทย์เรื่องความสะดวกสบาย คลายสารพัดความกังวล เพราะมีทีมงานมืออาชีพที่มีความเชี่ยวชาญในด้านต่าง ๆ มาเนรมิตบ้านในฝัน
อีกข้อดีของการเลือกใช้บริษัทรับสร้างบ้านที่เป็น One-Stop Service ที่หลายคนอาจคาดไม่ถึงคือ
ทีมงานที่ทำงานร่วมกันเป็นทีมเวิร์ก พร้อมจะทำงานร่วมกันด้วยความเข้าอกเข้าใจ ทำให้ผลงานที่ออกมาไร้ที่ติ
ทั้งหมดนี้ คือเหตุผลว่าทำไม Royal House ถึงเป็นหนึ่งในบริษัทรับสร้างบ้านที่คนไทยให้ความไว้วางใจมาอย่างยาวนาน
เพราะอย่าลืมว่า “บ้าน” เป็นทรัพย์สินที่มีมูลค่าและคุณค่าทางจิตใจสูงมาก 
ดังนั้นไม่ใช่ใครก็ได้ ที่จะได้รับความไว้วางใจให้มาทำหน้าที่ตรงนี้
ยิ่งเป็นบ้านในฝัน ยิ่งต้องเลือกบริษัทรับสร้างบ้าน ที่น่าเชื่อถือ และมีประสบการณ์เท่านั้น
ซึ่ง Royal House พิสูจน์ให้เห็นแล้วว่าสามารถตอบโจทย์ตรงนี้ได้เป็นอย่างดี..